b'\n_START_ARTICLE_\n58 straipsnis\n_START_PARAGRAPH_\nRusijos TFSR baud\xc5\xbeiamojo kodekso 58 straipsnis \xe2\x80\x93 1926 m. ir v\xc4\x97lesni\xc5\xb3 redakcij\xc5\xb3 RTFSR baud\xc5\xbeiamojo kodekso straipsnis, numatantis atsakomyb\xc4\x99 u\xc5\xbe politinius (\xe2\x80\x9ekontrrevoliucinius\xe2\x80\x9d) nusikaltimus. Panaikintas 1961 m._NEWLINE_58 straipsnio 6 dalis redaguota 1928 m. 1934 m. liepos 20 kodeksas papildytas dalimis 581\xd0\xb0\xe2\x80\x94581\xd0\xb3. Kit\xc5\xb3 soviet\xc5\xb3 respublik\xc5\xb3 baud\xc5\xbeiamuosiuose kodeksuose buvo analogi\xc5\xa1ki straipsniai. Pvz., Ukrainos TSR \xc5\xa1\xc4\xaf straipsn\xc4\xaf atitiko 54 straipsnis. Latvijos, Estijos ir Lietuvos TSR iki atskir\xc5\xb3 Baud\xc5\xbeiam\xc5\xb3j\xc5\xb3 kodeks\xc5\xb3 pri\xc4\x97mimo buvo taikomas RTFSR Baud\xc5\xbeiamojo kodekso 58 straipsnis._NEWLINE_Naudojant \xc5\xa1\xc4\xaf straipsn\xc4\xaf soviet\xc5\xb3 okupacijos metais buvo represuota ir su\xc5\xa1audyta arba i\xc5\xa1si\xc5\xb3sta \xc4\xaf lagerius per 140\xc2\xa0000 Lietuvos gyventoj\xc5\xb3. I\xc5\xa1 viso Soviet\xc5\xb3 S\xc4\x85jungoje iki 1953 m. pagal kontrrevoliucinius kaltinimus buvo represuota 3\xc2\xa0777\xc2\xa0380 \xc5\xbemoni\xc5\xb3._NEWLINE_Kaliniai, kalintys pagal 58 straipsnio kaltinimus, buvo vadinami politiniais kaliniais, tuo b\xc5\xabdu skiriant juos nuo kriminalini\xc5\xb3 ir buitini\xc5\xb3 nusikalt\xc4\x97li\xc5\xb3. Gr\xc4\xaf\xc5\xbe\xc4\x99 i\xc5\xa1 lageri\xc5\xb3 ir tremties jie negal\xc4\x97davo gyventi ar\xc4\x8diau kaip per 100 km nuo did\xc5\xbei\xc5\xb3j\xc5\xb3 miest\xc5\xb3 (Lietuvoje \xe2\x80\x93 Vilniaus ir Kauno)._NEWLINE_Rusijos SFSR baud\xc5\xbeiamasis kodeksas ir jo 58 straipsnis galiojo Lietuvoje iki 1961 m., kai buvo priimtas Lietuvos SSR baud\xc5\xbeiamasis kodeksas.\n_START_SECTION_\nStraipsnio punktai\n_START_PARAGRAPH_\n58 straipsnio punktai su trumpu nusikaltim\xc5\xb3 apib\xc5\xabdinimu:_NEWLINE_58-1. T\xc4\x97vyn\xc4\x97s i\xc5\xa1davimas._NEWLINE__NEWLINE_58-2. Ginkluotas sukilimas, bandymas u\xc5\xbegrobti vald\xc5\xbei\xc4\x85._NEWLINE__NEWLINE_58-3. Pagalba u\xc5\xbesienio valstybei._NEWLINE__NEWLINE_58-4. Pagalba tarptautinei bur\xc5\xbeuazijai nuversti komunizm\xc4\x85._NEWLINE__NEWLINE_58-5. U\xc5\xbesienio valstyb\xc4\x97s skatinimas veiklai prie\xc5\xa1 SSRS._NEWLINE__NEWLINE_58-6. \xc5\xa0nipin\xc4\x97jimas kapitalist\xc5\xb3 naudai._NEWLINE__NEWLINE_58-7. Sabota\xc5\xbeas kapitalist\xc5\xb3 naudai._NEWLINE__NEWLINE_58-8. Teroristiniai aktai prie\xc5\xa1 soviet\xc5\xb3 vald\xc5\xbei\xc4\x85._NEWLINE__NEWLINE_58-9. Komunikacij\xc5\xb3 gadinimas kontrrevoliuciniais tikslais._NEWLINE__NEWLINE_58-10. Antisovietin\xc4\x97 propaganda ir agitacija._NEWLINE__NEWLINE_58-11. Dalyvavimas antisovietin\xc4\x97se organizacijose._NEWLINE__NEWLINE_58-12. Neprane\xc5\xa1imas vald\xc5\xbeiai apie kontrrevoliucinius veiksmus._NEWLINE__NEWLINE_58-13. Veikla prie\xc5\xa1 darbinink\xc5\xb3 klas\xc4\x99 caro ir pilietinio karo laikais._NEWLINE__NEWLINE_58-14. Kontrrevoliucinis sabota\xc5\xbeas.'